Műanyag zacskó katasztrófa helyszínén járt egy terepszemle alkalmával március 16-án a hulladékvadász csapata Budapesttől mindössze pár kilométerre.

Frissítve

2019.03.22.

A terület rendbetételéről az alábbi tájékoztatást kaptuk az FKF Nonprofit Zrt. -től:

“Tájékoztatjuk, hogy Pusztazámoron az érintett területek megtisztítását elvégeztük. Csatoltan küldjük az erről készített fotókat. Kérjük válaszunk szíves elfogadását és közzétételét!”

A terület kitakarításával az FKF is csatlakozott a nemzetközi #trashtag challenge-hez.

Köszönjük a terület takarítását a Társaság munkatársainak.

Frissítve

2019.03.19.

Az FKF Nonprofit Zrt. a kialakult állapotokkal kapcsolatban az alábbi jájékoztatást adta:

“Tájékoztatjuk, hogy a múlt heti, több napon keresztül tartó erős, sokszor viharos szél a Pusztazámori Regionális Hulladékkezelő Központból a lerakótérre telepített többméter magas kerítés ellenére a környező területekre hordta a járművekből történt ürítést követően a műanyag zacskókat.

A létesítmény munkatársai rögtön megkezdték, és folyamatosan végzik ezek összeszedését, azonban tekintettel a több napon keresztül tapasztalt erős szélre, illetve az érintett terület nagyságára, ez többnapos feladat. Szeles időjárás esetén a korábbi években is elfordult hasonló eset, de pár nap alatt minden alkalommal összeszedésre kerültek a szél által kihordott anyagok, ahogy most is.”

Bízunk a kialakult hulladékprobléma gyors és alapos megoldásában. A JÖN Alapítvány – Tudatos Tavasz kampányáról és a Csomagolásmentes május kihívásról a szervezet honlapján lehet tájékozódni ide kattintva

Korábban:

2019.03.16.

Miközben a világban már több országban is betiltották a műanyag zacskók forgalmazását és használatát – sőt van olyan ország, ahol börtönbüntetés is jár már érte – addig idehaza szanaszét hevernek úton útfélen ezek a plasztikus dolgok.

Szombat délután egy megdöbbentő képsorokat közlő facebookos megosztásban Pusztazámor és Tárnok határában egy műanyag zacskó mező látványa keltette fel a hulladékvadászaink figyelmét.

[the_ad id=”29311″]

Akik kocsiba pattantak és a helyszínen egy rögtönzött terepszemlét tartottak, ahol több kilométer hosszan mindent beborítanak a szél fútta műanyag zacskók és egyéb csomagolóanyagok.

Többek közt ezért is a JÖN Alapítvány májusban ismét megrendezi a Csomagolásmentes május hónapját.

A képek tanúsága szerint a fákon, a bokrokon, a mezőn, az földút menti árokban, azaz szinte mindenhol műanyag zacskók hevernek. A hulladékvadász terepszemléről készült összefoglaló videóban mindez megdöbbentőbb, mint gondolnánk.

A helyszíntől pár száz méterre található a Pusztazámori Regionális Hulladékkezelő Központ is. A kérdés csak az, hogy ennyi csomagolási hulladék hogyan kerülhetett erre a mezőgazdasági területre?

Hulladék jellege: kommunális, műanyag hulladék.

Helyszín: 47.369424, 18.812488

[codepeople-post-map]

A környezetvédelmi szervezetünk tavalyi nagy sikerre való tekintettel idén is megrendezi a Csomagolásmentes május kihívását, a Tudatos Tavasz a Jövő Öko Nemzedéért című tavaszi kampánya keretein belül.

Megdöbbentő volt látni ennyi műanyag zacskót a természetben – Szebenyi Péter, hulladekvadasz.hu

Az úgynevezett műanyag zacskó katasztrófa helyszínén tapasztalt állapotokat továbbítjuk az illetékes önkormányzatnak.